แบงก์หั่นสาขาทิ้ง เดินหน้ามุ่งสู่ยุคดิจิทัล
แบงก์หั่นสาขาทิ้ง200แห่ง ธปท.เผยยอดรวมในช่วง1ปี เดินหน้ามุ่งสู่ยุคดิจิทัล ไทยพาณิชย์รอดูลูกค้า
12 มิ.ย. 2561

แบงก์หั่นสาขาทิ้ง200แห่ง ธปท.เผยยอดรวมในช่วง1ปี เดินหน้ามุ่งสู่ยุคดิจิทัล ไทยพาณิชย์รอดูลูกค้ารายงานข่าวจากธนาคารแห่งประเทศไทย ระบุว่า จำนวนรวมสาขาของธนาคารพาณิชย์ทั้งระบบในเดือน พ.ค. 2561 มีจำนวน 6,724 แห่ง แบ่งเป็นในกรุงเทพฯ 2,010 แห่ง ภาคกลาง 2,159 แห่ง ภาคตะวันออกเฉียงเหนือ 926 แห่ง ภาคเหนือ 804 แห่ง และภาคใต้ 825 แห่งทั้งนี้ เมื่อเทียบกับช่วงเดียวกันของปีก่อน สาขาธนาคารพาณิชย์ลดลง 207 แห่ง และเมื่อเปรียบเทียบกับเดือน ธ.ค. 2560 ที่มีจำนวนรวมสาขา อยู่ที่ 6,784 แห่ง พบว่าจำนวนสาขา ปรับลดลงเล็กน้อย 60 แห่ง เป็นการปรับลดลงในกรุงเทพฯ และภาคกลาง มากที่สุดอย่างไรก็ตาม เมื่อแยกตาม รายธนาคาร พบว่าธนาคารไทยพาณิชย์มีจำนวนสาขาลดลงมากที่สุด โดย เดือน พ.ค. 2560 มีสาขา 1,170 สาขา จากนั้นเดือน ธ.ค. ลดลงเหลือ 1,161 สาขา และล่าสุดในเดือน พ.ค. 2561 อยู่ที่ 1,070 สาขา หรือลดลง 100 แห่ง ในรอบ 1 ปี
สำหรับธนาคารกรุงไทยในรอบ 1 ปี สาขาลดลง 54 แห่ง จาก 1,174 สาขา เป็น 1,120 สาขา ธนาคารกสิกรไทย ลดลง 42 แห่ง จาก 1,076 สาขา เป็น 1,034 สาขา โดยเคยลดลงไปถึง 1,029 สาขาเมื่อสิ้นปี แต่เพิ่มขึ้นมาจากการมีสาขารูปแบบใหม่
ด้านธนาคารขนาดกลาง รอบ 1 ปี สาขาก็ลดลง ธนาคารธนชาต สาขาลดลง 37 แห่ง จาก 555 สาขา เป็น 518 สาขา ธนาคารทหารไทย ลดลง 19 แห่ง จาก 451 สาขา เหลือ 432 สาขา ธนาคารซีไอเอ็มบี ไทย ลดลง 8 แห่ง จาก 92 สาขา เหลือ 84 สาขา
อย่างไรก็ตาม ในรอบ 1 ปี ธนาคารกรุงเทพ มีสาขาคงที่ 1,165 สาขา ส่วนธนาคารกรุงศรีอยุธยา เพิ่ม 6 แห่ง จาก 658 สาขา เป็น 664 สาขา ซึ่งเป็นไปตามแผนธุรกิจที่ต้องการมีสาขาที่เพียงพอและเหมาะสมนายสารัชต์ รัตนาภรณ์ รองผู้จัดการใหญ่อาวุโส ผู้บริหารสูงสุด ลูกค้า บุคคล และผู้บริหารสูงสุดเครือข่าย สาขา ธนาคารไทยพาณิชย์ กล่าวว่า แผนงานเรื่องสาขาของธนาคารจาก ต้นปีจนถึงปัจจุบันเป็นไปตามที่วางไว้ โดยมีการปิดสาขาไปแล้วประมาณ 100 แห่ง การปิดสาขาก็เป็นไปตามพฤติกรรมของลูกค้าที่หันไปทำธุรกรรมบนช่องทางออนไลน์ โดยเฉพาะโมบายแบงก์กิ้งมากขึ้นสำหรับช่วงที่เหลือของปี ไม่ได้ ตั้งเป้าว่าจะต้องปิดสาขาอีกจำนวน เท่าใด แต่จะติดตามสถานการณ์การทำธุรกรรมของลูกค้าเป็นหลัก ซึ่ง หลังจากการยกเลิกค่าธรรมเนียม การทำธุรกรรมการเงินบนโมบาย แบงก์กิ้ง และอินเทอร์เน็ตแบงก์กิ้ง ทำให้ ปริมาณธุรกรรมบนออนไลน์เพิ่มขึ้นมาก ขณะที่การทำธุรกรรมในสาขาก็ลดลงชัดเจนน.ส.พัลลภา ศรีสุกใส ผู้ช่วย กรรมการผู้จัดการ ธนาคารกสิกรไทย กล่าวว่า แผนสาขาในปีนี้มีทั้งเปิดสาขาและปิดสาขา แต่สุทธิแล้วจะลดลงเหลือไม่ถึง 1,000 สาขาในสิ้นปีนี้ จากปัจจุบัน 1,034 สาขา โดยจะมีปิดสาขาบางทำเลที่มีคนน้อยทำธุรกรรมน้อย และไปเปิดใหม่ในพื้นที่ที่มีศักยภาพมากกว่า รวมทั้งจะปรับรูปแบบสาขาให้สอดคล้องการเปลี่ยนแปลงของผู้บริโภค"เมื่อเดือน พ.ค.ที่ผ่านมา เราได้เปิดตัวรูปแบบสาขาใหม่ "มินิบ รานช์" ในร้านค้าอุปกรณ์ไอทีคอมเซเว่น และกำลังเจรจากับพันธมิตรรายอื่นอยู่ด้วย ซึ่งอาจจะเห็นเพิ่มเติมภายใน ปีนี้" น.ส.พัลลภา กล่าว